**NEĮGALIŲJŲ REIKALŲ TARYBOS POSĖDŽIO PROTOKOLAS**

2019-01-30 Nr. TAR1-16

Posėdis įvyko 2019-01-25, 13:30 iki 15:45 val.

Posėdžio pirmininkas Saulius Liekis.

Posėdžio sekretorius Jurgita Šekštėnienė.

Dalyvavo: Nina Puteikienė, Laima Stelingienė, Janina Tulabienė, Tomas Meškinis, Irena Šakalienė, Vladas Alsys, Danutė Daukantienė, Sigita Kurmelienė, Audronė Liesytė, Adolfas Ruškys,

Svečiai: Jurgita Petraitienė Užimtumo tarnybos prie SADM Klaipėdos klientų aptarnavimo departamento vyr. specialistė, Audronė Kajotienė Užimtumo tarnybos prie SADM Klaipėdos KAD vyr. specialistė, Justas Džiugelis LR Seimo Neįgaliųjų teisių komisijos pirmininko pavaduotojas.

DARBOTVARKĖ:

1. Dėl Neįgaliųjų reikalų tarybos už 2018m. ataskaitos tvirtinimo.

2. Dėl neįgaliųjų po įstatyminių aktų tobulinimo.

3. Susitikimas su LR Seimo nariu Justu Džiugeliu, Klaipėdos užimtumo tarnybos specialistais.

4. Kiti klausimai

1. SVARSTYTA. Neįgaliųjų reikalų tarybos už 2018 m. ataskaitos tvirtinimas.

Neįgaliųjų reikalų tarybos pirmininko pavaduotojas Saulius Liekis pradėjo posėdį, tarybos narius supažindino su darbotvarkės klausimais, taip pat pasiteiravo ar nėra prieštaraujančių darbotvarkei. Trumpai pristatė pirmąjį klausimą ataskaitą už 2018 metus. Tarybos nariai bendru sutarimu pritarė tarybos ataskaitos tvirtinimui.

NUTARTA:

Bendru sutarimu pritarta ataskaitai už 2018 metus.

1. SVARSTYTA. Neįgaliųjų po įstatyminių aktų tobulinimas.

Tarybos nariai aktyviai dalyvavo diskusijoje su LR Seimo nariu Justu Džiugeliu. Vienas iš labiausiais dominusių klausimų kokie pakeitimas bus Neįgaliųjų teisių komisijos parengtame Socialinių įmonių pertvarkos koncepcijoje. Seimo narys pasižadėjo iš anksto persiųsti visą informaciją su pakeitimais Neįgaliųjų reikalų tarybai. Vyko diskusija.

Nina Puteikienė iškėlė labai svarbią problemą dėl nemokamo kėlimosi keltu į Smiltynę neįgaliajam. Nevaldai dešinės kojos – kompensacija priklauso, o štai nevaldant kairės – jau nebe. Su tokia kuriozine situacija susidūrė vienas klaipėdietis. Vyras, kaip ir visi neįgalieji, nori persikelti su automobiliu nemokamai į Smiltynę, deja, priešingai nei jo likimo draugams, nevaldantiems ar neturintiems dešinės kojos, Sergejui lengvatos negalioja. Mat būtent dėl to, kad nevaldo kairės kojos, tačiau vairuoja automobilį su automatine pavarų dėže, o ne neįgaliojo mašiną su rankiniu valdymu, dabar negali pasinaudoti neįgaliesiems priklausančia lengvata – nemokamai persikelti keltu į Smiltynę. Justui Džiugeliui ši situacija yra žinoma ir jis šiuo metu yra parengęs įstatymo pataisą, kurioje jau turėtų būti pakeista tiek metų galiojanti ydinga tvarka, tikimasi, kad įstatymas bus pakoreguotas Seimo nariams į darbą sugrįžus rudenį. Taip pat jis pasiūlė kreiptis raštu į Lygių galimybių kontrolierių.

NUTARTA:

Nina Puteikienė parašys raštą Lygių galimybių kontrolieriui.

Informacija išklausyta.

1. SVARSTYTA. Susitikimas su LR Seimo nariu Justu Džiugeliu, Klaipėdos užimtumo tarnybos specialistais.

Saulius Liekis pristatė LR Seimo narį Justą Džiugelį, tarybos nariai taip pat prisistatė. Justas Džiugelis iš karto pasiūlė visiems tarybos nariams užduoti klausimus. Diskusijoje taip pat dalyvavo ir atstovai iš Užimtumo tarnybos. Vienas iš pagrindinių klausimų kuris buvo nagrinėjimas apie Socialinių įmonių darbą ir įdarbinimą neįgaliųjų šiuose įmonėse. Justas Džiugelis trumpai priminė tarybos nariams kokias funkcijas atlieka Socialinės įmonės, bei kokias kompensacijas jos gauna iš valstybės. Socialinių įmonių tikslas – įdarbinant šiame įstatyme nurodytoms tikslinėms grupėms priklausančius asmenis, praradusius profesinį ir bendrąjį darbingumą, ekonomiškai neaktyvius, negalinčius lygiomis sąlygomis konkuruoti darbo rinkoje, skatinti šių asmenų grįžimą į darbo rinką, jų socialinę integraciją bei mažinti socialinę atskirtį. Socialinei įmonei gali būti skiriama šių rūšių valstybės pagalba: darbo užmokesčio ir valstybinio socialinio draudimo įmokų dalinė kompensacija; subsidija darbo vietoms įsteigti, neįgalių darbuotojų darbo vietoms pritaikyti ir jų darbo priemonėms įsigyti ar pritaikyti; subsidija tikslinėms grupėms priklausantiems darbuotojams mokyti. Neįgaliųjų socialinei įmonei gali būti skiriama papildoma šių rūšių valstybės pagalba: subsidija neįgalių darbuotojų darbo aplinkai, gamybinėms ir poilsio patalpoms pritaikyti; subsidija papildomoms administracinėms ir transporto išlaidoms kompensuoti; subsidija asistento (gestų kalbos vertėjo) išlaidoms kompensuoti.

Jurgita Petraitienė paminėjo, kad darbdaviams, įdarbinusiems darbo biržos siųstus asmenis, mokama subsidija darbo užmokesčiui ir nuo jo paskaičiuotoms socialinio draudimo įmokoms iš dalies kompensuoti iki 6 mėn. laikotarpiui. Darbingumas iki 25 proc. darbdaviui kompensuojama 75 proc. DU ir 75 proc. Sodra išlaidų neribotą laiką; darbingumas 30-40 proc.

kompensuojama 60 proc. DU ir 60 proc. Sodra išlaidų iki 2 metų; darbingumas 45-55 proc. kompensuojama 50 proc. DU ir 50 proc. Sodra išlaidų iki 6 mėnesių.

 Audronė Kajotienė paminėjo, kad profesinės reabilitacijos programa asmenims, turintiems sveikatos sutrikimų, suteikia didesnes galimybes integruotis į darbo rinką ir dalyvauti profesinės reabilitacijos programose. Šios programos tikslas - ugdyti ar atkurti asmens darbingumą bei didinti jo galimybes įsidarbinti. Asmenims, kurie dalyvauja profesinės reabilitacijos programoje, mokama profesinės reabilitacijos pašalpa. Vyko diskusija.

NUTARTA:

 Informacija išklausyta.

1. Kiti klausimai.

Pirmininko pavaduotojas Saulius Liekis perskaitė gautą raštą iš Klaipėdos „Medeinės“ ir Klaipėdos „Litorinos“ mokyklų, skirti nemokamą maitinimą vaikams turintiems didelius ir labai didelius specialiuosius poreikius, rasti galimybę padengti maitinimo išlaidas iš savivaldybės lėšų.

Nina Puteikienė pasiūlė paruošti raštą, kad šiais metais būtų įtrauktas siūlymas biudžetui šias papildomas išlaidas, taip pat kitiems metams įtraukti į Klaipėdos miesto plėtros planą. Visos tarybos narių nuomone visi vaikai su bet kokia negalia (sunki, vidutinė) turėtų gauti nemokamą maitinimą, negalima išskirti tik šiuos mokyklos mokinius.

Tomas Meškinis išsakė pastabą dėl Senojo turgaus kur prekiaujama daržovėmis yra labai aukštos rampos, tad žmonės turintiems negalia labai sunku jas įveikti, taip pat mamoms su vežimėliais. Prie prekybos centro Big1 ir Big2 yra puikiai įrengtos neįgaliųjų vietos automobiliams, o iš kitos pusės Liubeko gatvės nepatogu, mažai vietos sunku įvažiuoti į jas.

Visus raštus paruoš Nina Puteikienė ir išsiųs Neįgaliųjų reikalų tarybos vardu, dėl vaikų su negalia nemokamo maitinimo, Senajame turguje, dėl per aukštų rampų.

Vyko diskusija.

NUTARTA:

Nina Puteikienė parašys raštus ir išsiųs Neįgaliųjų reikalų tarybos vardu, dėl vaikų su negalia nemokamo maitinimo, Senajam turguj dėl per aukštų rampų.

Informacija išklausyta.

Posėdžio pirmininkas Saulius Liekis

Posėdžio sekretorė Jurgita Šekštėnienė